Diari Oficial de la Generalitat Valenciana


Sumari del DOGV 9786, del 12-02-2024 (2024/1040)

RESOLUCIÓ d'1 de febrer de 2024, de la secretària del Comité Econòmic i Social de la Comunitat Valenciana, per la qual es publica la llista definitiva de persones aprovades per a personal tècnic laboral fix del Comité Econòmic i Social de la Comunitat Valenciana, grup A, convocat mitjançant la Resolució de 4 d'abril de 2023, del president, i es declara deserta la plaça d'economista per no haver aconseguit cap aspirant la puntuació mínima requerida en la base 6.2.2 de la convocatòria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9786

Data del DOGV
:   12-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1040


Data del document
:   01-02-2024

Organisme emissor
:   Comité Econòmic i Social

Tipus de document
:   Resolució

Anàlisi jurídica

RESOLUCIÓ d'1 de febrer de 2024, de la secretària del Comité Econòmic i Social de la Comunitat Valenciana, per la qual es publica la llista definitiva de persones aprovades per a personal tècnic laboral fix del Comité Econòmic i Social de la Comunitat Valenciana, grup A, convocat mitjançant la Resolució de 4 d'abril de 2023, del president, i es declara deserta la plaça d'economista per no haver aconseguit cap aspirant la puntuació mínima requerida en la base 6.2.2 de la convocatòria. [2024/1040]  
  
De conformitat amb la base 9 de la Resolució de 4 d'abril de 2023, del president del Comité Econòmic i Social de la Comunitat Valenciana, publicada en el DOGV número 9609, de 02.06.2023, i una vegada finalitzat el termini d'al·legacions, esta secretària resol:  
La publicació de la llista definitiva de persones aprovades per orde de puntuació total perquè, en el termini de deu dies hàbils comptats des de l'endemà de la publicació, aporten davant la Secretaria del CES CV els documents següents:  
a) Fotocòpia del DNI o NIE.  
b) Còpia autenticada del títol acadèmic exigible segons el que establix la base 2.1.3 de la convocatòria o certificació acadèmica que acredite haver efectuat tots els estudis per a obtindre el títol. En el cas de titulacions obtingudes a l'estranger, una còpia autenticada de la credencial d'homologació o, si és el cas, del certificat d'equivalència corresponent.   
c) Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant un procediment disciplinari de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualsevol funció pública o de les pròpies del cos, l'agrupació professional o l'escala objecte de la convocatòria. En el cas del personal laboral, no estar inhabilitat, per una sentència ferma o a conseqüència d'haver sigut acomiadat disciplinàriament de manera procedent, per a exercir funcions semblants a les pròpies de la categoria professional a la qual es pretén accedir.  
Si es tracta de persones nacionals d'altres estats, no trobar-se inhabilitades o en situació equivalent ni haver sigut sotmeses a cap sanció disciplinària o equivalent que impedisca, en els mateixos termes i estat, accedir a l'ocupació pública.  
d) Qui supere les proves selectives ha d'acreditar els coneixements que té de valencià mitjançant la presentació dels certificats, diplomes o títols que hagen sigut homologats per la Generalitat, o mitjançant la realització d'un exercici específic a este efecte. El personal que no puga acreditar estos coneixements haurà de realitzar els cursos de perfeccionament que, a este efecte, es realitzaran mitjançant l'òrgan autonòmic competent en la matèria o en el mateix CES CV.  
Segons el que es disposa en la normativa, qui supere les proves selectives ha d'acreditar els seus coneixements de valencià en el corresponent nivell C1 o equivalent, amb un certificat expedit o homologat per la Junta Qualificadora de Coneixements de Valencià.  
9.2. Les persones seleccionades que, dins del termini indicat i excepte casos de força major, no presenten la documentació que acredite els punts indicats, o si d'esta es deduïx que falta algun dels requisits exigits, no podran ser nomenades personal laboral fix del CES CV, sense perjuí de la responsabilitat en la qual puguen haver incorregut per falsedat en les seues sol·licituds de participació.  
9.3. Tot i el que s'ha disposat en els apartats anteriors, d'acord amb el que establix l'article 28 de la Llei 39/2015, l'OS podrà verificar la realitat de les dades declarades i la veracitat dels documents aportats o, si és el cas, recaptar-los electrònicament mitjançant les seues xarxes corporatives o amb una consulta en les plataformes d'intermediació de dades o altres sistemes electrònics habilitats a este efecte, llevat que la persona interessada manifeste expressament que no en presta consentiment, per a la qual cosa haurà de marcar la casella continguda en el formulari de la sol·licitud.  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant de la secretària del Comité Econòmic i Social de la Comunitat Valenciana en el termini d'un mes comptat a partir de l'endemà de publicar-se, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions, per mitjà de la seu electrònica del Comité Econòmic i Social de la Comunitat Valenciana , o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de publicar-se, d'acord amb el que establixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Castelló de la Plana, 1 de febrer de 2024.- La secretària del Comité Econòmic i Social de la Comunitat Valenciana: Ángeles Cuenca García.